શંકરસિંહ વાઘેલા, મહેન્દ્રસિંહ વાઘેલા, સી.કે. રાઉલજી, અમિત ચૌધરી, રાઘવજી પટેલ, ધર્મેન્દ્રસિંહજી જાડેજા અને ભોળાભાઇ ગોહિલ એમ સાત બળવાખોર ધારાસભ્યને ‘વ્હિપ’ અપાયાનું જણાવતાં શૈલેશ પરમાર વધુમાં કહે છે, ‘એહમદભાઇ પટેલને મત આપવાનો વ્હિપ આ સાત ધારાસભ્ય પૈકીના કેટલાક ધારાસભ્યને હાથોહાથ અપાયો છે તો કુરિયર, સ્પીડ પોસ્ટ, રજિસ્ટર્ડ એડી ટપાલથી અને ઇ-મેઇલથી પણ વ્હિપ પહોંચાડી દેવાયો છે. વ્હિપનો અનાદર કરનાર ધારાસભ્ય પક્ષમાંથી સસ્પેન્ડ તો થશે જ, પરંતુ સુપ્રીમ કોર્ટના એક ચુકાદા મુજબ સાત વર્ષ સુધી કોઇ પણ પક્ષમાંથી ચૂંટણી નહીં લડી શકે. જોકે આની સાથે-સાથે ચૂંટણી પક્ષ સમક્ષ જસદણના ધારાસભ્ય ભોળાભાઇ ગોહિલને ગુમ કરી દેવાયા હોવાની ફરિયાદ પણ પક્ષે નોંધાવી છે.